Document ID: /roh_data/filtered/fineweb-2-filterrobots_roh.jsonl.gz/22433

Renault vul preschentar las proximas emnas in plan per reducir las svapurs tar ils autos da diesel. Concret ha ina prova da controlla mussà valurs da CO2 ed oxid azotic memia autas.
Nagins indizis per software manipulada
Suenter ch’il scandal da VW era daventà enconuschent, aveva la Frantscha ordinà la controlla da 100 vehichels da differentas marcas. Sco Royal ha ditg, n’èn quellas controllas anc betg terminadas. Ella ha fatg attent, ch’autos d’intginas marcas surpassian las valurs lubidas; quai però senza numnar fabricants.
Tenor la regenza franzosa na datti il mument naginas indicaziuns che la software dals autos saja vegnida manipulada, sco quai ch'igl è stà il cas tar VW.
RR novitads 20:00